“Müştəri məndən narazı gedərsə, pulunu “yeyə” bilmərəm” – Sadə peşə adamı » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n“Müştəri məndən narazı gedərsə, pulunu “yeyə” bilmərəm” – Sadə peşə adamı\n22 Sentyabr 2014, 11:38 3608\nGözəllik ondur, doqquzu dondur deyirlər. Gözəl görünmək hər bir qadının arzusudur. Bu işdə onlara kömək edən sənət adamları isə vizajistlərdir. Çünki, vizaj üz cizgilərində qüsurları gizlətmək və ya ən gözəl cizgiləri qabartmaq üçün istifadə edilən sənətdir. Üstəlik, son zamanların ən gəlirli sahələrdən hesab olunur. Rubrikamızın bu dəfəki qonağı əl işləri, etdiyi vizajlarla qadınların gözəlliyinə gözəllik qatan Narxanım Qasımovadır. O, “N studio” gözəllik salonunda çalışır.\nAli təhsilli vizajist\nMüştərilər arasında Nara xanım kimi tanınan həmsöhbətimiz artıq 8 ildir ki, professional şəkildə vizaj sənəti ilə məşğul olur. Ali təhsil almasına baxmayaraq, uşaqlıqdan həvəskarı olduğu peşənin arxasınca gedib: “Bu sənətə sevgi mənə ailəmdən gəlir. Uşaq yaşlarımdan hər kəs gəlinciklə oynayarkən, mən anamın kosmetikaları ilə oynayırdım. Anam dərzi olduğu üçün müxtəlif parçalardan paltarlar tikir, rənglər seçir, onlara bəzək vururdu. Mən də o zamandan rəng seçimini mənimsəyirdim. Azərbaycan Qızlar Universitetinin “psixologiya” fakültəsini bitirsəm də, diplomumdan istifadə etməmişəm”.\nHəmsöhbətimiz deyir ki, özünün ali təhsil almağa həvəsi olmayıb. Lakin ailəsinin arzusu olduğu üçün gecəsini, gündüzünə qatıb oxuyub: “Ailəm psixoloq olmağımı çox istəyirdi. Onlar mənim vizaj sənətinə marağımın olmasının fərqində deyildilər. Mən də öz zəhmətimlə valideynlərimin arzusunu yerinə yetirdim. Bəzən düşünürəm ki, təhsilimə xərclədiyim vaxtı sevdiyim peşəyə sərf etsəydim, Azərbaycanda kifayət qədər tanınmış vizajist olardım”.\n“Təhsil almaq əsas deyil”\nTəhsilinə xərclədiyi 4 ili vaxt itkisi olaraq dəyərləndirən gənc vizaj ustası valideynlərə məsləhət görür ki, övladlarını sıxmasınlar: “Ölkəmizdə diplom, görüntü xatirinə məcburən övladlarının ali təhsil almasına çalışan xeyli valideyn var. Amma mütəxəssislərin də vurğuladığı kimi, oxumaq, təhsil almaq əsas deyil. Əsas olan öz işinin, peşəsinin bilicisi, peşəkarı olmaqdır. Mən də 4 ilimi valideynlərim istədiyi üçün xərclədim. Son nəticədə öz istədiyim peşənin ardınca getdim. Valideynlər bilməlidir ki, sənət öyrənmək və onu icra etmək pis bir şey deyil. Hər kəs ali təhsilli olmalıdır deyə, bir qayda yoxdur. İnsan sevdiyi peşəni icra etməlidir. Mən ali təhsilli psixoloq olsam da, sevdiyim sənətə, vizajistlik sənətində çalışmağı üstün tutdum. Ailə qurduqdan sonra da ailəm mənə dəstək oldu. Yaxşı olar ki, valideynlər öz seçimlərinə yox, övladlarının seçiminə önəm versinlər. Çünki valideyn deyil, onlar işləyəcək”.\n“Vizajda təbiiliyi qorumaq lazımdır”\nVizaj sənətinin sirlərindən danışan müsahibimiz deyir ki, peşəkar vizajist istifadə etdiyi dekorativ kosmetikanın bütün xüsusiyyətlərinə bələd olmalıdır: “Dekorativ kosmetikanı seçəndə, dəriyə zərərli və ya zərərsiz olmasını öncədən nəzərə almaq lazımdır. Vizajist hansı kosmetikanın hansı dəriyə düşməsini əvvəlcədən aydınlaşdırmalıdır. Kosmetika bir xanımı çox gözəl göstərə bilər, amma digərinə əks təsir edər. Çünki bizim dəriyə sürtdüyümüz kremlər orqanizmə sovrulur. Ona görə diqqətli olmaq lazımdır. Kosmetikanın daxili tərkibi müəyyən olunduqdan sonra, onun tonları seçilməlidir. Bununla yanaşı, hər bir qadındakı gözəl cəhətləri, onun üstünlüklərini görməyi bacarmaq lazımdır. Ən əsası isə makiyajla hər şeyi korlamamaq, təbiiliyi qorumaqdır. Bütün sirr bundan ibarətdir”.\n“Vizajın məktəbi yoxdur”\nBəzi insanlar düşünür ki, vizajistdə mütləq rəssamlıq qabiliyyəti olmalıdır. Nara xanım isə hesab edir ki, vizaj etmək qabiliyyəti insanın daxilindən gəlməlidir: “Əslində yaxşı vizajist olmaq üçün rəssamlıq qabiliyyəti olmalıdır. Vizajist rəngləri seçə bilməli, rəng uyğunluqlarını nəzərə almalıdır. Çox qəribədir ki, mən insanın üzərində çox gözəl vizaj edirəm. Amma heç vaxt əlimə qələm alıb özüm göz-qaş çəkə bilmirəm. Vizaj zamanı isə xüsusi rəssam işi işləyirəm. Mənim üçün vizajın məktəbi yoxdur. Yaxşı vizaj etmək üçün insanın təfəkkürü olmalıdır. Vizaj etmək qabiliyyəti insana verilən vergidir, daxildən gəlməlidir. Mən qələmi əlimə götürdükdən sonra sanki, mənə rəssamlıq qabiliyyəti gəlir. Ayrılıqda isə adi şəkil belə çəkə bilmirəm”.\n“Müştərini başımdan etmirəm”\nKaprizli müştərilərdən danışan müsahibimiz deyir ki, əgər hansısa müştəri ondan narazı gedərsə, çox narahat olar, müştərinin ödədiyi pulu “yeyə” bilməz: “Müştərilər müxtəlif olur. Kaprizli insanlarla dil tapmağı bacarmaq lazımdır. Mən ən kaprizli müştərini belə dilə tutmağı bacarıram. İnsanı söylədiklərinizə inandırmalısınız, ona bu və ya digər rəngin, saç düzümünün yaraşıb-yaraşmadığını elə söyləmək lazımdır ki, buna inansın və qətiyyən inciməsin. Elə olur ki, müştəri heç özü də nə istədiyini bilmir. Mən nəyisə məsləhət görürəm, razılaşmır. Halbuki, mən həmin xanımın daha qəşəng görünməsini istəyirəm. Məndə belə bir xüsusiyyət var ki, özüm istədiyim bir vizajı xanımın üzərində almayınca onu buraxmıram. Heç vaxt müştərilərimi başımdan etmirəm. Onların vizajlarının yaxşı alınmasını bəlkə də onlardan çox mən istəyirəm. Məsələn, elə olur ki, müştəri deyir ki, çox yaxşıdır, çox xoşuma gəlir. Amma mən kifayətlənmirəm, gərək etdiyim vizajı özüm də bəyənəm. Balaca bir qüsur olanda narahat oluram. Çünki, hansısa müştəri məndən narazı gedəndə özümə bağışlaya bilmərəm, o pulu alıb yeyə bilmərəm”.\nAzərbaycan xanımlarının üz cizgilərinin gözəl olduğunu vurğulayan müsahibimizin sözlərinə görə, bəzən elə xanımlar görür ki, ona vizaj etməyə qıymır: “Azərbaycan xanımları çox gözəldir. Elə xanımlar görürəm ki, o qədər təbii gözəlliyi var ki, ona vizaj etməyə insan qıymır. Sanki makiyaj etdikdə onun təbii gözəlliyi itəcək”.\nXanımlara makiyaj sirləri haqqında məlumat verən həmsöhbətimiz vurğuladı ki, xanımlar hansı rəngin dəbdə olmasından daha çox, özlərinə yaraşan rənglərə üstünlük verməlidirlər: “Makiyaj zövqlü, səliqəli olmalıdır. Bəzən olur ki, xanım kipriyinə sadəcə tuş çəkir. Amma tək tuşu o qədər ifrat dərəcədə çəkir ki, kənardan yaxşı görünmür. Bəzən də bir xanım dekorativ kosmetikanın bütün tonlarından istifadə edib, yenə də o qədər gözəl və zövqlü görünür. Fikrimcə, makiyajda əsas ünsür zövqdür. İstər tünd, istər solğun makiyajda rəng seçimi düzgün olduqda, makiyaj yaxşı görünür. Vizajda dəbə yox, hansı makiyaj yaraşır ona fikir vermək lazımdır. Dəbdi deyə, o makiyajın içinə girmək insanı gözəlləşdirmək əvəzinə, görünüşünə xələl gətirər”.\nSonda gələcək planlarından danışan müsahibimiz ən böyük arzusunun sənətini inkişaf etdirmək olduğunu söylədi: “Qadınların bütün tələblərini yerinə yetirən bir mərkəz açmaq istəyirəm. Elə bir mərkəz ki, onlara bütün estetik yardımlar edilsin. Bura həm psixologiya tədris mərkəzi, həm də gözəllik mərkəzi olmalıdır. O zaman ixtisasımdan istifadə edə biləcəm (gülür – A.Ə)”.


İDMAN 11 iyn 2021, 20:12\nAzərbaycan şahmatçısı Şəhriyar Məmmədyarov "Superbet Chess Classic" turnirində Ermənistan təmsilçisi Levon Aronyanla qarşılaşıb\nDemokrat.az-ın xəbərinə görə, Rumıniyanın paytaxtı Buxarestdə keçirilən oyunda ağ fiqurlarla oynayan Məmmədyarov 40-cı gedişdə rəqibini məğlubiyyətə mat edib.\nDigər şahmatçımız Teymur Rəcəbov isə yerli ölkə təmsilçisi Boqdan Daniel Dyakla heç-heçə oynayıb - 0,5:0,5.\nBu nəticələrdən sonra Məmmədyarov xalını 4-ə çatdıraraq, rusiyalı Aleksandr Qrişukla birgə liderliyini davam etdirir. Rəcəbov isə 3 xalla 4-cü pillədə qərarlaşıb


FAZİL MUSTAFADAN PREZİDENTİN İSLAHAT SİYASƏTİNƏ DƏSTƏK: "Ölkə xaosa sürüklənsə, daşlar altında qalan başların hamısı öz millətimizin olacaq" - MÜSAHİBƏ\n28 Oktyabr 2019 - 11:34\nFAZİL MUSTAFADAN PREZİDENTİN İSLAHAT SİYASƏTİNƏ DƏSTƏK:"Ölkə xaosa sürüklənsə, daşlar altında qalan başların hamısı öz millətimizin olacaq" - MÜSAHİBƏ\n“Yeni Müsavat” qəzeti onun Türkiyə müşahidələri, həmçinin son günlər ölkəmizdə əsas müzakirə mövzusu olan islahtlar barədə fikirlərini soruşub.\nStrateq.az F.Mustafanın “Yeni Müsavat”a həmin müsahibəsini təqdim edir:\nPrezidentin siyasi qətiyyəti şərti olaraq “qocaların koalisiyası” adlandırdığınız hər hansı hərəkatın ortaya çıxmasını istisna edir, ancaq bəzən səlahiyyət sahibi olan məsuliyyətsiz “gənclər koalisiyası”nın qabiliyyətsizliyi də təxribata bərabər ağır nəticələr ortaya qoya bilər. Ona görə də islahatlar prosesinə cəmiyyətin nəzarət funksiyasının işləməsi olduqca zəruridir.\n– Həqiqətən bu şəxslərin Milli Məclisdə şəxsimə qarşı bu dərəcədə qərəzli davranmaları mənim üçün də gözlənilməz oldu. Onlar ya fikirlərimi diqqətlə araşdırmamışlar, ya da kiminsə gözünə girmək üçün belə canfəşanlıq etmişlər. Baxın, mən söyləmişəm ki, istənilən formada öz çıxışlarımı seçicilərə çatdırmaq haqqım var və bu hüququmun məhdudlaşdırılması yolverilməzdir. Adamlar deyir ki, “bura selfi çəkdirmək yeri deyil”. Yaxud da “biz xalq artisti deyilik ki, bütün günü “İnstagram”da oturaq?” Mənim söylədiyimlə, onların iradları arasında bir məntiqi əlaqə görürsünüzmü? Kiçik bir tənqidi fikri belə top-tüfənglə qarşılayanlar prezidentin təqdir etdiyi konstruktiv müxalifətçilik ideyasının mövcudluğuna Milli Məclisdə necə imkan verə bilərlər? Düşüncəmə görə, ölkə prezidentinin başlatdığı islahatları dəstəkləyəcək ilk qurum Milli Məclisdir. Bu dəstək isə “biz prezidenti göz bəbəyimiz kimi qoruyacağıq” formasında saxta ritorika ilə olmur, sağlam fikir və ideyalarla olur.\n– Milli Məclisdə deputatları iki kateqoriyaya bölmək olar: ayrıca siyasətçi kimliyinə sahib deputatlar və ümumi siyasətin içində olan deputatlar. Ayrıca siyasətçi kimliyinə sahib deputatlardan biri kimi səsləndirdiyim fikirlərə qarşı opponentlər tərəfindən aqressiv yanaşma, açığı, məni zərrə qədər rahatsız etmir. Məni rahatsız edən verdiyimiz mesajların bir çox hallarda diqqətsiz qalmasıdır. Bizlər meydan siyasətinin, xalq hərəkatı dalğasının içindən gəldiyimiz üçün bu “sunami”nin hansı fotonu təqdim edəcəyini az-çox bilirik. Bu halda isisnasız olaraq yuxarıdan islahatların həyati əhəmiyyət daşıdığını düşünürük. Bu islahatı gerçəkləşdirəcək tək ali subyekt isə bu gün ölkə prezidenti İlham Əliyevdir. Ancaq bu prosesi yalnız sədaqətli icraçılıq təklif edən iqtidar komandası ilə aparmaq yetərli deyil. Sağlam tənqid, faydalı təklif və əsaslandırılmış ideyalar verən konstruktiv müxalifətin dəstəyi bu prosesdə dövlətimizin yalnız faydasına ola bilər. 2020-ci ilin seçkilərində şans məsələsinə gəldikdə isə, bu millətə və dövlətə faydalı olma şansını Allah bundan sonra da bizə nəsib edərsə, bunu istənilən statusda sevə-sevə edəcəyəm.


İlham Əliyev və Rəcəb Tayyib Ərdoğan birlikdə Şuşaya gedəcəklər | SIYASƏT | QƏRƏZSİZ XƏBƏR PORTALI\nSəhifə ünvanı : http://www.utvxeber.com/haber-detay/1153_ilham-liyev-v-r-c-b-tayyib-rdogan-birlikd-susaya-g\nİlham Əliyev və Rəcəb Tayyib Ərdoğan birlikdə Şuşaya gedəcəklər\n10.12.2020 20:51:55 (12 Ay, 29 Gün öncə) 2,31 B İzlenme 1 Yorum\n“Türkiyə şirkətlərinin iştirakı ilə Şuşa şəhərinə avtomobil yolu çəkildikdən sonra qardaşım, Türkiyə Prezidenti Rəcəb Tayyib Ərdoğanla birlikdə Şuşaya gedəcəyik”.\nBu sözləri bu gün Türkiyə və Azərbaycan arasında sənədlərin imzalanması mərasimindən sonra Azərbaycan Prezidenti İlham Əliyev bildirib.\nDövlət başçısı qeyd edib ki, bu barədə Ərdoğanla görüşdə razılığa gəliblər.\nPrezidentdən İqtisadiyyat Nazirliyinə yeni-Təyinatlar[..]\nDilqəm Əsgərov və Şahbaz Quliyevlə bağlı- RƏSMİ AÇIQLAM[..]\nMikayıl Cabbarov Slovakiyanın xarici işləri naziri İvan[..]\nAyıb olsun sizə, özünü\nAzərbaycan-Macarıstan dostluq münasibətləri inkişaf edi[..]\nERMƏNİSTANIN DÖVLƏT VƏ DÖVLƏTÇİLİYİ OLMAYIB - DEPUTAT E[..]\nİlham Əliyevdən Ermənistanın faşist rəhbərliyinə XƏBƏRD[..]\nAzərbaycan bu ölkənin vətəndaşlarından 90 gün viza tə[..]\nCeyhun Bayramovun slovakiyalı həmkarı ilə görüşü başlay[..]\nABŞ ştatında 28 May - Azərbaycan Respublika Günü elan o[..]\nNaxçıvanın yeni Baş Naziri bu şəxs oldu-FOTO- SƏRƏNCA[..]\nBaş nazirdən-MÜHÜM SƏRƏNCAM\nAzərbaycan Prezidenti İqtisadi Əməkdaşlıq Təşkilatının [..]\nAXCP-in fəalı həbs edildi - RƏSMİ-FOTO\nPrezidentin köməkçisi dünya mətbuatına Gəncədəki düşmən[..]\nDövlət başçısı: “Şuşanın azad edilməsi Ermənistan ordus[..]\nXİN-dən Türkiyə və Azərbaycan arasında pasport rejimini[..]\nÇin-İran sazişindən Azərbaycan nə qazanacaq? – ŞƏRH + F[..]\nDTX və Baş Prokurorluq növbəti əməliyyatın keçirdi:Ter[..]\nHikmət Hacıyev: “Ermənistanın rayonlarımızı atəşə tutma[..]\nİlham Əliyev Pakistan İslam Respublikasının sədri gener[..]\nZakir Həsənov Hulusi Akar və Yaşar Gülərə başsağlığı ve[..]\nİlham Əliyev Pakistanın Birləşmiş Qərargah Rəisləri Kom[..]\n3.08.2016 915 İzlənmə


Şərqi Avropada yaşayan azərbaycanlıların Koordinasiya Şurası yaradılıb » davam.az - BÜTÖV AZƏRBAYCAN ADINA!\nŞərqi Avropada yaşayan azərbaycanlıların Koordinasiya Şurası yaradılıb\n28.10.2019 [12:57] - Xəbərlər, Diaspor\nToplantı Azərbaycanın dövlət himninin səsləndirilməsi ilə başlayıb.\nTədbiri açan səfir V.Quliyev Şərqi Avropada yaşayan azərbaycanlıların fəaliyyətindən danışaraq, soydaşlarımızın təşkilatlanması istiqamətində Dövlət Komitəsinin həyata keçirdiyi işləri yüksək qiymətləndirib və nümayəndə heyətinin Macarıstana səfərinin səmərəli keçdiyini vurğulayıb. Diplomat deyib ki, xaricdə yaşayan həmvətənlərimiz Azərbaycanın tanıdılmasında böyük rol oynayırlar, amma bu prosesin daha da gücləndirilməsinə ehtiyac duyulduğundan toplantıların keçirilməsinin, Koordinasiya şuralarının təsis edilməsinin faydalı olacağına inanır.\nF.Muradov toplantı iştirakçılarının nəzərinə çatdırıb ki, Macarıstanda Azərbaycan evinin açılması nəzərdə tutulur və hazırda bununla bağlı müzakirələr aparılır.


Almaniyada Heydər Əliyevin 99 illiyi münasibətilə beynəlxalq idman yarışı təşkil edilib | Report.az\nAlmaniyada Heydər Əliyevin 99 illiyi münasibətilə beynəlxalq idman yarışı təşkil edilib\nAlmaniyada Heydər Əliyevin 99 illiyi münasibətilə beynəlxalq idman yarışı təşkil edilib Almaniyanın Barleben şəhərində ümummilli lider Heydər Əliyevin anadan olmasının 99-cu ildönümü münasibətilə beynəlxalq idman yarışı keçirilib.\nAlmaniyanın Barleben şəhərində ümummilli lider Heydər Əliyevin anadan olmasının 99-cu ildönümü münasibətilə beynəlxalq idman yarışı keçirilib.\n"Report" xəbər verir ki, Heydər Əliyev adına Dünya Boks Komitəsinin təşkilatçılığı ilə baş tutan tədbirdə Diasporla İş üzrə Dövlət Komitəsinin (DİDK) sədri Fuad Muradov, Azərbaycanın Almaniyadakı fövqəladə və səlahiyyətli səfiri Ramin Həsənov, yerli ictimaiyyətin və Azərbaycan diasporunun nümayəndələri iştirak ediblər.\nSonra fərqli yaş qrupları üzrə yarışa qatılan müxtəlif ölkələrin idmançılarının həvəskar boks, peşəkar boks, qılıncoynatma, qol gücü, əyləncəli oyunlar üzrə qarşılaşmasına start verilib.\nBoks döyüşünün ilk qarşılaşmasında azərbaycanlı gənc idmançı Bəxtiyar İsgəndərzadə rəqibinə qalib gələrək, soydaşlarımızı sevindirib. Qalibə mükafatı DİDK sədri F.Muradov təqdim edib.\nQeyd edək ki, Heydər Əliyev adına Dünya Boks Komitəsi Almaniyanın Maqdeburq şəhərində yaşayan soydaşımız Yaşar Niftəliyev Millinits tərəfindən yaradılıb. Komitənin əsas məqsədi dünyada yaşayan azərbaycanlı idmançıları birləşdirmək, idman yarışlarında Azərbaycan Respublikasının üçrəngli bayrağının qaldırılmasına, Dövlət Himninin səsləndirilməsinə nail olmaq, Heydər Əliyevin adını daşıyan dünya kəmərlərini dünyanın ən məşhur kəmərləri sırasına gətirməkdir.\nRus versiyası FotoВ Германии организованы международные спортивные соревнования по случаю дня рождения Гейдара Алиева\nFotoABŞ-ın üç şəhərində 28 May “Azərbaycanın Müstəqilliyi Günü” elan edilib


Muəllif - Vüqar Abbasov, Ayna.az\nBölüm: Cəmiyyət 07.06.2018\nBölüm: Cəmiyyət 06.03.2018\nBölüm: Cəmiyyət 26.04.2017\nNiderland Uşaq vaxtı nənəmdən eşitdiyim bəzi sözlər mənə qəribə gəlirdi. Mənasını anlamırdım dediklərinin.\nNiderlandın Almelo şəhərinin adı son bir neçə gündə bu ölkədə yaşayan Türk kökənli insanların əksəriyyəti tərəfindən ən çox hallanan şəhər adları sırasındadır. Səbəbi çox sadədir, bu şəhərdə olan erməni kilsəsinin həyətində erməni «genosid»inə abidə qoyulub. Azərbaycan və Türk təşkilatları cidd-cəhdlə çalışır, abidənin açılışını əngəlləməyə səy göstərirlər. Hərçənd ki,…\nBölüm: Köşə 09.05.2014\nBu ilin aprel ayı niderlandlılar üçün hər zamankından bir qədər fərqlidir. Artıq neçə illərdir qeyd etdikləri bir bayramı, 30 aprel Kraliça Gününü qeyd etməyəcəklər. Ötən il tacı anası kraliça Beatriksdən (Beatrix) təhvil alan oğlu Aleksandrın (Willem Alexander) doğum günündə, 27 apreldə qeyd ediləcək bu bayram (27 aprel həftənin…\nBölüm: Köşə 03.05.2014\nBölüm: Dünya 29.04.2014


Səidə Haqverdiyev: "Ömür" povesti SON HİSSƏ\nD Ə Y İ R M A N\nAtasından qalan var-dövlətə hökumətin qorxusundan ev-eşik düzəldə bilməsə də, qanında olan alicənablıq, tərbiyə, qanacaq sayəsində Əli yaşıdları arasında özünə çoxlu dostlar, el-oba içərisində hörmət-izzət qazanmışdı. Ancaq heç kəs onun bəy nəslindən olduğunu bilmirdi.\nArtıq dörd il olardı ki, Ağdamın Çəmənli kəndində kasıb bir evdə kirayə qalır və dülgərlik edirdi. Darıxanda gedəcək yeri dostu Məmmədin dəyirmanıydı. Burada həmişə qələbəlik olardı. Un almaq üçün növbəyə duran kim, taxıl üyütmək üçün kisələri içəri daşıyan kim. Belə hallarda Əli həmişə Məmmədə əl tutar, növbənin çox böyüməsinə imkan verməzdi.\nGünlərin birində un növbəsinə duran adamların içərisində, qucağında körpə uşaq olan ucaboy, mavi gözlü, sarışın gözəl bir qadın Əlinin diqqətini cəlb etdi. O, astaca Məmməddən soruşdu:\n-Sarı qızı deyirsən?\n-Çünki burada hamı onunla maraqlanır. Qonşu kəndəndi, Qara Hüseynin adın eşitmiş olarsan, onun bacısıdı, bəy nəslindəndi, bizim kimi dəyirmançı balası deyil. Babaları Ağdamda adla tanınıb, yaxşı var-dövlətləri olub. Amma indi həyətlərində qulluqçuluq eləyən adamlarla un növbəsinə durur.\n-Əri yoxdu bəyəm?\n-Bacısınındı, həmişə bu uşaqla gəlir.\n-Bəs bu un çuvalını tək necə aparacaq?..\n-Hava çox soyuqdu, Məmməd, onu tez yola sal getsin.\n-Sən nə danışırsan, camaat öldürər məni, burda sübh tezdən növbəyə duranlar var.\n-Onda mənim payıma düşəni ver.\n-Boy, hələ axşam olmayıb axı…\n-Narahat olma, mən axşama kimi sənə kömək edəcəm.\n-Əli, sənə bir qardaş məsləhəti verim: ondan uzaq dur. Onunla evlənmək istəyən o qədər adam var ki, sən birinci deyilsən... Heç kimə üz vermir. Vaxtını boşa vermə.\nƏli nəzərini yerə dikən və soyuqdan tir-tir əsən qıza yaxınlaşıb:\n-Mənim bir az buğdam, bir az da unum var, əgər istəyirsənsə, onu verim sənə, hava çox soyuqdu, bir az da gözləsəniz uşaq donacaq...\n-Mən onsuz da axşamacan burdayam, sizin payınızı mən alaram. Bir çuval un bəs eləyər sizə?\n-Əlbəttə bəsimizdi. Onsuz da mən bir çuval un alıram.\n-Yaxşı, gözləyin gətirim.\nƏli çuvalı uzunqulağın belinə yüklədi. Qız sevinə-sevinə, Əliyə çox sağol belə demədən, palçıqlı yolla evlərinə tərəf yollandı.\nƏli içəri girən kimi yekəpər bir oğlan Əlinin yaxasından tutub kənara çəkdi:\n-Bura bax, qaqa, sən kimsən bilmirəm, amma o qızın həndəvərində dolaşma. O qız mənimdi, bildin!\nƏli təmkinini pozmadan:\n-Doğrudan, bəs alacağın qıza niyə kömək etmədin, öz qarnını güddün.\n-Mənə bax, gədə, bu dəqiqə sənin dərini boğazından çıxararam!\n“Gədə” Qarabağda ən ağır söyüşlərdəndi. Əli bu sözü eşidəndə oğlanın ağzına elə bir kəllə vurdu ki, onun aqız-burnu qanla doldu. Adamlar tez araya girib onları ayırdılar. Qoca bir arvad əlini göyə qaldırıb:\n-Bircə bu qarabaxtı kimsə alsaydı, kənddən dava yıqışardı - dedi.\nƏli hirsli-hirsli, lakin gülümsünərək qarıya baxıb:\n-Onu alıb aparan olacaq, elə bu gün!\nMəmməd Əlini kənara çəkib:\n-Əli, qadan alım, get evə,ununu özüm gətirəcəm, sən allah get, – deyə yalvardı.\n-De görüm, o qız hansı kənddəndi?\n-Lazım deyil, Əli.\n-Deməsən, özüm axtaracam kəndbəkənd!\n- Gülablıdandı, adı da Abuteldi…\n-Yaxşı, mən getdim, yəqin yaxınlarda toyuma çağıraram səni…\nBu nə idi, ürəyi niyə belə titrəyirdi, dizləri niyə əsirdi, bədənini sanki ildırım vurmuşdu, bir yerdə qərar tuta bilmir, sanki uçmağa qanad axtarırdı. Əli bu yaşına çatmışdı, lakin belə hisslər keçirməmişdi.\nO, səhər açılar-açılmaz ən yaxşı paltarlarını geyindi, çəkmələrini boyadı, əllərini isladıb tellərini daradı və yollandı Gülablıya. Kəndin tək-tük evlərinin hasarları daşdandı, qalan bütün evlərin hasarları, demək olardı ki, taxtadan, qarğıdan çəkilmişdi. Həyətlərin içini rahat görmək olurdu... Əli Abdal kəndində yaşayan dostu Ömərdən xahiş etmişdi ki, Gülablıya bir yerdə getsinlər. Abdal və Gülablı kəndləri bitişik kəndlərdi. Bu kəndlərin sakinləri biri-birilərini yaxşı tanıyırdılar. Əli fikirləşdi ki, Ömərlə bir getsə, heç kim yad adamın kəndə niyə gəlməsiylə maraqlanmayacaqdı.\nNəhayət ki, Gülablı kəndinə gəlib çıxdılar.\n-Deyirəm, lap oyunsan ey, camaat yuxudan oyanmamış biz elçiliyə gəlmişik…\n-Eybi yox, mən bu dəqiqə bir kəsmə-şikəstəylə onları oyadaram.\nO, əlini qulağının dibinə qoyub, yanıqlı bir səslə oxumağa başladı.\nAxar sular qurudu.\nDərdlilər dərdimi bilsə,\nÖz dərdini unudur.\nƏlinin zil və gözəl səsi vardı. Təəccüblü də olsa, bu vaxtacan heç Ömər də onun oxumağını eşitməmişdi.\nDoğurdan da bütün kənd yuxudan oyandı. Axı, qarabağlılar gözəl səsin vurğunudurlar… Hamı hasardan boylanıb baxır, bu səsin sahibini görmək istəyirdi. Ağsaqqal bir kişi özünü saxlaya bilməyib dilləndi: “Var ol, yaşa, ürəyimin sarı siminə toxundun. Belə səs ancaq sevgiylə dolub-daşan ürəkdən qopa bilər!”\nBu sözlərdən Əli utandı, Ömərin arxasına sıxıldı.\n-Əli, bu nə səsdi belə, ayağımın altından yer qaçdı! Sənin sirrini ağsaqqal, deyəsən, hamıdan tez başa düşdü. De görüm, bu kəndə kimə görə gəlmişik?\n-O bir mələkdi – gözəgörünməz, o bir röyadı – izi görünməz, o bir arzudu - adı bilinməz, o bir həyatdı – yayı, payızı, qışı, yazı bilinməz!\n-O bir Məcnundu – avazı bilinməz… A balam, bəlkə mənim qohumlarımdandı? Bu kəndin hamısı bizə qohumdu.\n-Bu ev kimin evidi?\n-Mahmud kişinin... Dayan, dayan, olmaya sən onun baldızına vurulmusan?\nƏli heç nə demədən dırmaşıb hasardan içəri boylandı... Abutel həyətdə qab sürtürdü.\nÖmər Əlinin ətəyindən dartıb:\n-Əli, ay Əli, neynirsən, dava axtarırsan, olmaz axı... – deyə təlaşla pıçıldadı.\n-Axtardığım yar idi...\n-Özü də necə! – Əli sevincindən sanki divardan aşacaqdı. Birdən bərkdən qışqırdı:\n-Ay ev yiyəsi, ay ev yiyəsi!\nAbutel başını qaldırıb hasardan boylanan adama baxdı, Əlini tanıdı, amma heç təəccüblənmədi. Sanki onun gələcəyini bilirdi.\nMahmud kişi həyətə çıxıb hay verdi:\n-Kimdi, a bala?\n-Yol adamıyıq... – deyib öskürdü, - boğazımız quruyub, bizə bir stəkan su...\n-Su niyə, buyurun gəlin içəri, samovar qaynayır, bir stəkan çayımızı için.\nƏli tez içəri keçdi. Ömərsə çəkinərək kənarda durdu. O çox narahat idi. Əlinin necə dəliqanlı bir oğlan olduğunu bilirdi. Qorxurdu ki, Əli bu kəndə niyə gəldiyini Mahmud kişiyə deyər və... ara qarışıb məzhəb itər.\n-Ay oğul, sən niyə aralıda durmusan, keç içəri, yaman tanış gəlirsən, kimlərdənsən?\n-Allahverdinin qardaşı oğluyam.\n-Booy, deyirəm də, suyun şirin gəldi, keç, oğlum, keç, yad kimi durma. Eh, ay bala, bu hökumətin evi yıxılsın, ölkədə qıtlıq baş alıb gedir. Bəylərin, ağaların, elə kasıbların da... var-dövlətin alıb yedizdirdilər ruslara. Camaat bir tikə çörəyə möhtac qalıb.\nMahmud kişi zəmanədən, dövlətdən etdiyi giley-güzarın qonaqlara xoş gələcəyini güman etsə də onların qulaq asmadığını duydu. Ömərin gözü həyəcan içərisində Əlidə, Əlininsə gözü Abuteldə idi. Bu, Mahmud kişinin diqqətindən yayınmadı.\n-Hə, bala, çayınızı içdinizsə, yolçu yolda gərək...\nÖmər cəld ayağa qalxıb:\n-Hə, sizi də işinizdən qoymayaq, – deyə üzünü Əliyə tutdu, - biz də tələsirik, Allah süfrənizi bol eləsin.\nƏli qəfil ciddiləşdi və:\n-Yox, mən tələsmirəm, - Mahmud kişiyə xitabən: -Bura gəlişimizin səbəbini sizə demək istəyirəm.\nMahmud kişi dünyagörmüş adam idi, nəzərlərini yerə dikib astaca dilləndi:\n-Lazım deyil, bala, mən bilirəm nə deyəcəksən, amma bu, alınan iş deyil.\n-Yox, Mahmud kişi, mənim fikrim ciddidir, sizin baldızınızla evlənmək istəyirəm, o da yetimdi, mən də…\nMahmud kişi əlini başı bərabəri qaldırsa da barmaqlarını yumruq şəklində sıxıb yerə endirdi. Astaca, lakin qətiyyətli səslə dilləndi:\n-O, yetim deyil. Bir də səni buralarda görməyim! Onun nişanlısı var.\nÖmər Əlini darta-darta küçəyə çıxardı.\n-Gedək, qardaş, bu qızdan sənə yar olmaz...\nƏli qəfil Ömərin əlindən çıxıb yenidən hasara dırmaşdı və bərkdən qışqırdı:\n-Mahmud kişi, onsuz da o qız mənim olacaq...\nÖmər Əlinin qolundan tutub oradan uzaqlaşdırdı.\n-Mənə bax, dost, bu işin axırı yaxşı görünmür.\n-Özümü saxlaya bilmədim, bağışla. Görəsən, o kimə nişanlıdı?\n-Mənim bildiyimə görə, onu kənd sovetliyində işləyən qoca bir kişiyə vermək istəyirlər.\nƏli xeyli fikrə getdi, dodağının altında nəsə dedi, bəxtindən gileyləndi və düz Ömərin qarşısında dayanıb:\n-Mən bu kənddə qalıram, Ömər! - dedi. - Odunçuluq edəcəm, bənnalıq edəcəm, əlimdən hər iş gəlir.\nA B U T E L\nƏlinin qərarı qəti idi – Gülablıda özünə yeni yurd-yuva qurdu. Qısa zamanda yerli adamlarla qaynayıb-qarışdı. Meşələrdən odun qırıb satmaqla gün-güzəranını düzəltdi. Ən əsası isə fürsət düşən kimi Mahmud kişinin evinin ətrafında dolaşar, Abuteli görmək üçün oralarda vurnuxardı. Abutelsə qətiyyən ona məhəl qoymaz, yeri gələndə hətta acılayardı da. Abutel üçün Əlinin o biri oğlanlardan heç bir özəlliyi yox idi.\nBir gün Abutel kəhrizdən gələrkən Əli onun qabağını kəsib:\n-Bilirsən ki, sənin dərdindən dəliyəm, öl desən - ölərəm, yan desən – yanaram! Bircə kəlməni eşitmək, səsini, nəfəsini duymaq üçün dünyanı verərəm!\nAbutel başını qaldırmadan:\n-Deyirsən, nə desəm elərsən?\nAbutel sınayıcı nəzərlərlə Əlinin üzünə baxıb:\n-Əgər məni sevirsənsə, çıx get bu kənddən. Səni and verirəm ölənlərin goruna, get, sən getsən, mən də dinclik taparam…\n-Axı, nə üçün, nədir günahım?!\n-Bilmirəm, daha sənlə qarşılaşmaq istəmirəm.\n-Demək, məndən zəhlən gedir?\n-Yaxşı, sən deyən olsun. Bir-iki günə köçərəm, amma sənə bir sual verə bilərəm?\n-Bilmək istəyirəm, sənin kimi gözəl, cavan bir qız dul, qoca kişinin nəyinə ərə getmək istəyir?\n-Əgər sevirsə - gedər. Gözümdə ondan başqası yoxdur.\n-Yaxşı, get, sənə xoşbəxtlik arzu edirəm…\nAbutel gözləri yaşla dolan Əliyə baxıb gülümsədi:\n-İnşallah xoşbəxt olaram…\nEv sanki Əlinin başına uçacaqdı. Özünə yer tapa bilmirdi. Abutelin sözləri bütün ümidlərini puç etmişdi. “Bəs, o təbəssüm? O niyə gülümsədi? Məni sevmirdisə, o təbəssüm nə idi?” Dolaşıq fikirlər, təzadlı anlar onun qəlbini gəmirirdi.\nƏli Abutelə söz vermişdi – getməliydi. Evdə yır-yığış eləyib dostu Muradla sağollaşmağa getdi. Qapılarına yaxınlaşmışdı ki, Muradla doqqazın ağzında rastlaşdı.\n-Nə yaxşı oldu, Əli, nənəm xəngəl süzür, keçək içəri, qaynanan səni çox istəyəcək.\n-Eh, Murad, nə anam var, nə qaynanam… Bağrımın başında yara yer saxladım, yara yeri qazandım…\n-Nə yaman sızlayırsan, ay Əli?! Səni heç belə görməmişdim – həmişə deyən-gülən…\nƏziziyəm, qəmdə gül,\nQəmdə danış, qəmdə gül.\nŞadlıqda gülən könül\nMərd, igidsən - qəmdə gül.\n-Murad, elə səninlə sağollaşmağa gəlmişdim, Çəmənliyə qayıdıram.\n-Niyə, kimsə xətrinə dəyib?\n-Yox-yox, sadəcə məni bura çəkib gətirən qüvvə indisə geri itələyir.\n-Bildim-bildim. O qızın bütün ixtiyarı Mahmudun əlindədir. Mahmud da Nuh deyir, peyğəmbər demir.\n-Yox, Murad, qiz istəməsə, verməzdi. Mən də sənin kimi düşünürdüm, bu gün özü mənə dedi ki, onu sevir.\n-Bəlkə qorxusundan deyib...\n-Kimdən qorxur, Mamuddan? Heç inanmağım gəlmir. Nə isə, sən atını bir neçə günlük mənə verə bilərsən?\n-Bu nə sözdü, tövlədədi, nə vaxt istəyirsən götür.\n-Sabah yola düşəcəm…\n-Dayan görüm, belə tez niyə?\n-Vaxtında getməyim məsləhətdi.\nƏli bütün gecəni Muradla dərdləşdi, səhərə yaxın öz daxmasına gəldi. Dan yeri ağarmamış yuxulu-yuxulu düşdü yola. Atı mahmızlayıb mümkün qədər buralardan tez aralanmağa çalışırdı. Lakin kənddən çıxmamış at onu yıxdı. Bərk yaralandı, huşunu itirdi.\nHəkim bildirdi ki, bir müddət yeriməyəcək, çoxlu sınıqları vardı. Kimsəsizlik Əlini yamanca sıxırdı – qohum-əqrəba yox, Gülçöhrə arvad rəhmətə getmiş, ürək qızdıran, can yandıran qəhətə çıxmışdı. Lakin Murad və digər dostları Əlini tək qoymadılar. Muradın nənəsi Həcər nənə hamıya təşəkkür eləyib bildirdi ki, Əliyə öz balası kimi baxacaq, ayağa duranacan onun yanında qalacaq.\nBeləcə günlər keçir, Əli yavaş-yavaş özünə gəlirdi. Bir gün Həcər nənə Əlini tək qoyub öz evinə getməyə hazırlaşırdı ki, üst-başını dəyişsin. Bu zaman taxta qapı astaca açıldı. Əli:\n-Həcər nənə, nəsə yadından çıxıb?\nSəs gəlmədi, Əli başını qaldıranda gözlərinə inanmadı. Abutel düz qapının ağzında durub ağlayırdı.\n-Gəlmisən görəsən ki, nə günə düşmüşəm…\nAbutel Əlinin tikanlı sözlərinə qulaq asmaq istəmədi, üzünü çevirib gedəndə Əli yanıqlı səslə oxudu:\nÖldü bulbul - soldu gül, istər ağla, istər gül!\nAbutel hönkürərək qapıdan çıxdı. Əli bilərəkdən onun qəlbinə toxundu ki, dərdinin üstünə dərd gətirməsin, gözünə görünüb ürəyini dağlamasın.\nHəmin gecə möhkəm qar yağırdı, hava yaman soyumuşdu. Sobaya atmağa bir-iki odun qalmışdı.\n-Həcər nənə, deyəsən, odunumuz qurtarıb...\n-Narahat olma, bala, Murada demişəm, gətirəcək. Sən rahat yat...\n-Deyəsən, qapı açıldı, yəqin Muraddı.\nHəcər nənə qapıya çıxdı və gözlərinə inanmadı - gələn Murad yox, Abutel idi.\nAbutel əlində bir bağlama içəri daxil oldu...\n-Bıy, başıma xeyir, - deyib dala çəkildi. – Bala, xeyir ola?\n-Gəlmişəm ki, burda qalam…\n-Sənin başına hava gəlib? Milləti qana salmaq istəyirsən?!\n-Daha heç nə vecimə deyil!..\nHəcər nənə bu hənanın o hənadan olmadığını görüb, söhbəti başqa səmtə yönəltmək istədi:\n-Bunun gününə bir bax... o səni alacaq haldadı?\nAbutel Əlinin qarşısında dayanıb onun gözlərinin içinə baxdı və:\n-Məni hələ də istəyirsən? – deyə gözləri dolmuş halda soruşdu.\nƏli yataqda uzanıqlı halda Abutelin əllərindən tutdu və gözlərini sıxaraq:\n-Sən mənim mələyimsən, sən mənim həyatımsan, sən gəldinsə, daha mən yataqda qala bilmərəm! - deyib, cəld ayağa durdu.\nHəcər nənənin saçlarından öpüb dedi:\n-Abırsızlıq etdim, bağışla, nənə, sənin zəhmətini heç vaxt itirmərəm!\n-Bundan sonra nənəyə əziyyət vermərik, icazə ver yanında qalım. Sənə özüm qulluq edəcəm…\n-Mən hər şeyi götür-qoy etmişəm, - deyə Abutel Həcər nənəyə sözünü bitirməyə macal vermədi.\nO gecə ilan vuran yatdı, nə Əli, nə Abutel, nə də Həcər nənə yatmadı. Səhərin açılmasını heç istəmirdilər. Çünki bu səhər adi səhərlərdən olmayacaqdı...\nBütün kənd Abutelin dalınca gəlmişdi. Abutel əlləri dəyənəkli, silahlı, gözü qızmış adamların qarşısına çıxıb:\n-Mən özüm gəlmişəm, onu istəyirəm, burdan da heç yana gedəsi deyiləm, bu qapıdan mənim meyidim çıxacaq! - deməsiylə camaatın ona hücum çəkməsi bir oldu.\nBiçarə qızın saçından tutub həyətdə sürüməyə başladılar. Qadınlı-kişili hamı onu söyür, əllərinə keçəni başına çırpırdılar. Əli yerindən tərpənə bilmədiyindən sürünə-sürünə həyətə çıxıb Abuteli azğınlaşmış kütlənin əlindən almaq istəyəndə onu da Abutelin gününə saldılar. Bu zaman özlərini yetirən Əlinin dostları olmasaydı, yəqin ki, hər ikisini öldürəcəkdilər. Kütlənin əlindən xilas olan Abutel orağı götürüb boğazına tutdu və bərkdən hayqırdı:\n-Əgər yaxınlaşsanız, sizi də, özümü də öldürəcəm! Çıxın gedin, bir Allah şahiddir ki, mən pis heç nə eləməmişəm!\nElə bu an Həcər nənə kənd mollasıyla həyətə girdi.\n-Heç kəs narahat olmasın, onlar evləniblər, bu da molla, indicə kəsəcək kəbinlərini, -deyib adamların üstünə qışqırdı. - Di çıxın gedin evinizə, heç kim namusunu küçəyə atmayıb.\nYerdən kəlayağını götürüb, Abutelin başına örtdü.\n-Namus-namus deyirsiz, amma bu qızın örpəyini ayaqlar altına atırsız. Mən ağbirçək adamam, axşamdan burdayam, əgər burda əxlaqsızlıq olsaydı, mən buna yol verərdim sizcə?!\nÖmür Allah əmanətidi. Bu iki dəliqanlı gənc ömürlərini bir-birinə bağladılar. Evləndilər. Əli yuxularında həmişə rahatlandığı atası Nəriman bəyin evi kimi, böyük həyəti olan kürsülü bir ev tikdirdi. Həyətində də eynən, uşaqlıqda yediyi və hələ də dadı damağında qalan bir tut ağacı əkdi.\nƏliylə Abutel sevgisi dillərdə dastan oldu. Hamı onlara qibtə ilə baxırdı. Ancaq görünür, başqa gözlə baxanlar da varmış… Abutel ikinci uşağını dünyaya gətirəndə…\nO, Aminəni cəmi bircə gün görə bildi. Əlinin Abutelli ömrü burda sona yetdi. Ömrü boyu o, Abutellə olan xoşbəxtliyini arayıb-axtardı. Onun ətrini, bütün gözəlliyini bəxş etdiyi qızı Aminədən almaq istədi, lakin Aminə də onun ömründən tez silindi. Nə etmək olar, həyat ömürdən pərvazlanan ruhlarımızın əbədi məskənidir, ruhumuz yaşasın!..\nVaqif Poeziya Günləri necə keçdi? - Şuşadan fotolar


"Roma"nın futbolçusu üçün mövsüm bitdi\nİtaliya A seriyasının XIX turunda "Yuventus"u qəbul edən "Roma" ciddi itki ilə üzləşib.\nOffsideplus.az xəbər verir ki, qarşılaşmanın 31-ci dəqiqəsində ciddi xəsarət alan yarımmüdafiəçi Nikolo Zaniolo meydanı göz yaşları içində xərəkdə tərk edib. Tibbi müayinədən keçən Zaniolonin çarpaz bağlarının qopduğu aşkarlanıb. Bu isə 20 yaşlı oyunçu üçün mövsüm başa çatması deməkdir. Zaniolo bu gün əməliyyat olunacaq.\nQeyd edək ki, "Roma" - "Yuventus" görüşü ikincilərin 2:1 hesablı qələbəsi ilə nəticələnib.\nTəqlər: Nikolo Zaniolo


İşğaldan azad edilmiş şəhər və kəndlərimiz | Report.az\nİşğaldan azad edilmiş şəhər və kəndlərimiz Azərbaycan Ordusunun sentyabrın 27-də Qarabağda başladığı uğurlu əks-həmlə əməliyyatı nəticəsində oktyabrın 22-dək 3 şəhər, 3 qəsəbə və 133 kənd işğaldan azad edilib. İndiyədək Cəbrayıl şəhəri və rayonun 50 kəndi, Füzuli şəhəri və rayonun 30 kəndi, Zəngil\nAzərbaycan Ordusunun sentyabrın 27-də Qarabağda başladığı uğurlu əks-həmlə əməliyyatı nəticəsində oktyabrın 22-dək 3 şəhər, 3 qəsəbə və 133 kənd işğaldan azad edilib. İndiyədək Cəbrayıl şəhəri və rayonun 50 kəndi, Füzuli şəhəri və rayonun 30 kəndi, Zəngilan şəhəri, rayonun Mincivan, Ağbənd qəsəbələri və 32 kəndi, Xocavənd rayonunun Hadrut qəsəbəsi və 18 kəndi, Tərtər rayonunun 3, həmçinin Ağdərə rayonu və Murovdağ istiqamətlərində strateji yüksəkliklər azad olunub.\n"Report" AZƏRTAC-a istinadla düşmən işğalından azad olunmuş şəhər, qəsəbə və kəndlərimizin siyahısını təqdim edir:\nXudafərin körpüsü üzərində Azərbaycan bayrağının qaldırıldı


Rezidenturaya qəbul olmaq istəyənlər üçün sınaq imtahanı keçiriləcək | Report.az\nRezidenturaya qəbul olmaq istəyənlər üçün sınaq imtahanı keçiriləcək Bakı. 23 yanvar. REPORT.AZ/ Dövlət İmtahan Mərkəzi (DİM) rezidenturaya qəbul olmaq istəyən namizədlərin imtahana daha səmərəli hazırlaşmalarına kömək məqsədi ilə qəbul imtahanının birinci mərhələsi (baza fənləri üzrə biliklərin qiymətləndirilməsi imtahanı) üzrə sınaq imtahanı keçirəcək.\n23 Yanvar , 2018 11:24\nBakı. 23 yanvar. REPORT.AZ/ Dövlət İmtahan Mərkəzi (DİM) rezidenturaya qəbul olmaq istəyən namizədlərin imtahana daha səmərəli hazırlaşmalarına kömək məqsədi ilə qəbul imtahanının birinci mərhələsi (baza fənləri üzrə biliklərin qiymətləndirilməsi imtahanı) üzrə sınaq imtahanı keçirəcək.\nDİM-dən "Report"a verilən məlumata görə, sınaq imtahanında iştirak etmək istəyənlər fevralın 2-si saat 09:00-dək mərkəzin internet saytında qeydiyyatdan keçərək imtahana yazıla bilərlər.\nSınaq imtahanı həmin gün DİM-in Nəsimi rayonu, A. Salamzadə küç., 28 ünvanında yerləşən binasında (Bakı Asiya Universitetinin binası) kompüter vasitəsilə elektron formada keçiriləcək və saat 10:00-da başlayacaq. Sualların cavablandırılmasına 2 saat 30 dəqiqə vaxt ayrılacaq.\nSınaq imtahanında iştirak etmək üçün ödənişin məbləği 30 (otuz) manatdır. İmtahanda iştirak etmək istəyən namizədlər DİM-in internet saytında “Şəxsi kabinet”lərini yaratmalıdırlar. “Şəxsi kabinet” bir dəfə yaradılır və daim istifadə edilə bilər. İstifadə edilmiş xidmətlər, imtahan nəticələri və digər məlumatlar istifadəçinin “Şəxsi kabinet”ində öz əksini tapacaq. Kabinet yaradılan zaman onun pul hesabı da açılır. Ödəniş üçün nəzərdə tutulan məbləği “Şəxsi kabinet”də olan hesaba daxil etmək üçün müxtəlif ödəniş üsullarından (ətraflı məlumat payment.dim.gov.az saytında verilmişdir) yararlanmaq olar.\nSınaq imtahanlarında hər qrup üzrə uyğun olaraq eyni test tapşırıqlarından istifadə edilir.


"DƏRMANLAR REAL QİYMƏTİNDƏN QAT-QAT BAHA VƏ KEYFİYYƏTSİZDİR" - Milli Məclisin komitə sədri də şikayətlənir » www.OPERATIVXEBER.az\n18-11-2021, 09:30 | Baxılıb: 91\nOnun fikrincə, ölkəyə daxil olan bir çox dərman maddələrinin üstündə yazılmış istehsal yeri və tərkibi çox şübhəlidir: "Dərman təhlükəsizliyi konsepsiyası Milli Təhlükəsizlik Konsepsiyasının tərkib hissəsidir. Ona görə də dərmanın idxalına ciddi nəzarət lazımdır. Amma bundan əvvəl dövlət farmakopeyası, dərman maddələrinin dövlət reyestri yaranmalıdır. Azərbaycana idxal olunan bütün dərmanlar ictimaiyyətə açıq və onların istehsalı ilə bağlı məlumatlar dürüst olmalıdır".


Təhsil Nazirliyi valideynlərə müraciət etdi – A24.Az\nA24.AzTəhsilTəhsil Nazirliyi valideynlərə müraciət etdi\n“A24.az”ın məlumatına görə, nazirlikdən Trend-ə bildirilib ki, 2016-2017-ci tədris ili üçün çap edilən dərsliklərin yerlərə çatdırılması prosesi artıq yekunlaşıb. Sentyabrın 5-nə qədər isə dövlət ümumtəhsil müəssisələri tərəfindən dərsliklərin şagirdlərə paylanılması nəzərdə tutulur.\nDərsliklərin əldə edilməsi üçün məktəblərə vaxtında edilən müraciətlər dərslik təminatında yarana biləcək problemləri operativ şəkildə aradan qaldırmağa imkan verəcək: “Şagirdlərin və valideynlərin nəzərinə bir daha çatdırırıq ki, hər bir dərsliyin istifadə müddəti dörd ildir. Onlar dərsliklərin qorunmasına, səliqəli şəkildə istifadəsinə və dərs ilinin sonunda yeni istifadəçiyə ötürülməsinə qayğı ilə yanaşmalıdırlar”.\nTəhsil Nazirliyi, valideyn, müraciət, dərslik, şagirdlər


Dahi Firdovsinin “Şahnamə” əsərində xüsusi nəzərə çatdırır ki, Cəmşid şah bir dənizi keçib Göyə ilk ayaq açır. Göydə Kəyan taxtı qurub, divin çiynində taxta çıxan Cəmşid, fəzada Günəştək qərar tutur və məhz bu günə xalq Novruz adı qoyur ki, bu gündən təzə il başlanır (Firdovsi, “Şahnamə”, 1987, səh.33). Belə çıxır ki, Novruz bayramı Cəmşid şahın göydəki Kəyan taxtında Günəştək qərar tutmasının bayramıdır. Əgər biz bu rəmzin mənbəyini axtarsaq, oxşar hadisəyə 5500 illik tarixi olan qədim Misir yazılarında rast gələ bilərik. Qədim Misir yazılarında bu hadisə göydə Ra - Günəş diski ilə birləşən Allaha aid edilir: «Otuzuncu ilin, subasmanın üçüncü ayı, yeddinci gün, Allah özünün göydəki sarayına (günəş Allahının göydəki evi) qalxdı, aşağı və yuxarı Misirin şahı Sexotepibre, O göyə ucaldı və günəş diski ilə birləşdi, «İlahi bədən», onu yaradana qovuşdu. Paytaxt sükutdadır, ürəklər qəmgindir, Böyük darvazalar bağlandı, saray əyanları, başlarını dizlərinə əyib əyləşmişlər, xalq ah-zar içindədir» (“Сказки и повести древнего Египта», Л.1979, səh.9). Qədim Misir dilçiliyində “Sexotepibre” kimi qeyd olunan rəmz “Pta Allahının ruhu” mənasında qədim Misirdə yerin-göyün sahibi adlanan Ra-Amon Allahına aid edilən rəmzdir. Mənbələrə görə Amon Allahı göydə Ra günəş diskini yaratmış, bədəni fiziki öləndən sonra onun ruhu göyə qalxaraq bu disklə birləşmiş və Ra-Amon (Ra-Əman) Allahına çevrilmişdir. Məşhur araşdırıcı C. Frezer isə bu Allahı Silvi şahlarının banisi kimi qeyd edir ki, o da öləndən sonra Allaha çevrilərək Alban dağlarının üstündəki fəzada qərar tutmuşdur (Дж. Фрезер, «Золотая ветвь», М., 1986, səh.147).\nİslamda Ra-Amon, yəni Ra-Əman rəmzi Rəhman kimi qalmışdır. Bilavasitə rəmzləri “oxuya bilən” tayfa üçün yazılmış Quran kitabında Ra-Amonun, yəni Rəhmanın göyə ucalması hadisəsi belə təsvir olunur: «O elə bir yaradıcıdır ki, yerdəki hər şeyi sizin üçün yaratdı: sonra iradəsini Göyə yönəldib, onları yeddi Göy olaraq düzəltdi… Allah Göyləri dirəksiz ucaltdı, sonra öz taxtında qərar tutdu və Günəşi, Ayı özünə tabe etdi… Rəhman ərşə hakim oldu (Quran, 2:29, 13:2, 20:5). Belə çıxır ki, müsəlmanların Rəhman adlandırdıqları tək Allah, elə qədim Misirdə yerin-göyün ağası adlandırılan və göydə ruhlar dünyası yaratmış Ra-Amon Allahıdır. Novruz bayramı da pir (firon) Amonun (Əman) Rəhman Allahına çevrilməsi və göydə ruhlar dünyasını yaratması bayramıdır.\nİbn Fəhd Hillinin (841 h.q) «Əl-muhəzzəbul-bare» kitabına görə İmam Sadiq (ə) buyurmuşdur: «Novruz günü Allahın Rəsulunun (s) Qədir-xumda müsəlmanlardan möminlərin əmiri Əli (ə) barədə beyət aldığı və müsəlmanların onun vilayətini təsdiq etmələrini istədiyi gündür. Bu beyətdə möhkəm duranların xoş halına və bu beyətdən boyun qaçırıb onu sındıranların vay halına. Bu, Allah-Taalanın əmri ilə Peyğəmbərin (s) Əli (ə)-ı cinlərin məntəqəsinə göndərib onlardan əhd-peyman almasını istədiyi gündür. Bu, Əli (ə)-ın Nəhrivanlılara qələbə çaldığı və Zussədiyyəni qətlə yetirdiyi gündür. Bu, İmam Zamanın (ə.c) zühur edəcəyi və Allahın izni ilə Dəccala qələbə çalıb, onu Kufənin zibilxanasında dara çəkəcəyi gündür...» (sayt: http://kovser.az/index.php?adid=MjAvMi50eHQ=). Əllamə Məclisinin (1111 h.q) «Biharul-ənvar» kitabına görə isə İmam Sadiq (ə) demişdir: «Novruz günü, Allahın bəndələrindən Ona pərəstiş edib şərik qoşmamaları, Peyğəmbər (s) və onların höccətlərinə tərəfdar olmaları və İmamlara iman gətirmələri üçün əhd-peyman aldığı gündür. Bu, günəşin çıxdığı, küləklərin əsməyə başladığı və torpaqdakı güllərin bəhrələndiyi gündür. Bu, Nuh (ə) gəmisinin Cud dağının sahilinə çıxdığı və ölüm qorxusundan ev-eşiklərindən çıxmış minlərlə insanın dirildiyi gündür. Bu, Cəbrailin (ə) İslam Peyğəmbərinə (s) nazil olduğu və Peyğəmbərin (s) İmam Əli (ə)-ı Məscidul-həramda Qureyşin bütlərini sındırmaq üçün çiyninə çıxartdığı və həmçinin İbrahim (ə)-ın bütləri qırdığı gündür. Bu gün Peyğəmbərin (s) səhabələrinə Əli (ə) ilə beyət etmələrinə göstəriş verdiyi və Əli (ə)-ı cinlərin yanına beyət almaq üçün göndərdiyi gündür” (yenə orada). Bu isə o deməkdir ki, Novruz bayramı eyni zamanda İslamla bağlıdır.\nSufi dahilərindən olan İbn Ərəbiyə görə İslam dininin yaşı üç min ildən çoxdur və İbrahim, Yaqub və s. peyğəmbərlər də müsəlman olmuşlar: «Böyük Allah demişdir: Bu Dini İbrahim oğullarına və Yaquba da vəsiyyət etdi: Ey oğullarım, Allah sizin üçün Din seçdi: müsəlman olaraq ölün» - yəni Ona tabe olaraq». Burada ölümün xüsusi nəzərə çatdırılması, dinin bilavasitə öləndən sonrakı həyat üçün vacibliyi mənasındadır. Ərəbi xüsusi nəzərə çatdırır ki, burada Din – «əlif» və «lam» səsləri ilə qeyd olunmuşdur ki, bu da - Əl, yəni El – «Göydəki el», «ruhlar dünyası» deməkdir. Böyük Allahın dediyi - «Allahda olan bu Din – İslamdır» (Quran 3:19) ifadəsi isə «Allahda olan bu dünya – İssi Aləmdir», yəni «Göydəki aləm - (Amon) Allahın ruhundadır» fikrini ifadə edir. Çünki İslam rəmzi – “İssi-Aləm”, yəni göydəki aləmin ruhu mənasındadır. Tövratda, İbrahimlə bağlı yazılarda İslam [S-LM] rəmzi yox, İsmail [S-ML] rəmzi işlənir ki, bu da məna etibarilə eyni, yəni “Aləm İssi” mənasını verir. Əgər nəzərə alsaq ki, “müsəlman” [MS-L-MN] rəmzi də sufilikdə “Amonun [MN] səma [SM] eli [L]” fikrini ifadə edir, razılaşarıq ki, “müsəlman olaraq ölün” ifadəsi – “Amon Allahının səmadakı, yəni göydəki elini qəbul edərək ölün” kimi başa düşülməlidir.\nQuranda «əl-İslam» rəmzi məna etibarilə «əl-İman» (əl-Əman) və «əd-Din» rəmzlərinə yaxındır. “Din” [DN] rəmzi Ədn [DN] cənnətinin adı ilə eyni formada yazılır ki, bu da “Din”in Göydə yaradılmış el, yəni Ədn (Eden) cənnəti olması deməkdir: «Allah mömin kişi və qadınlara əbədi qalmaq üçün altından çaylar axan bağlar və Ədn cənnətində gözəl yaşayış yeri vəd etmişdir… Onların Allah yanındakı mükafatı – altında çaylar axan Ədn cənnətidir ki, onlar orada əbədi qalacaqdır…» (Quran, 9:72, 98:8). Belə çıxır ki, müsəlman olaraq ölmək, Allahın yaratdığı Ədn cənnətində, yəni İslam «Din»ində əbədi həyat qazanmaq mənasındadır.\nƏdn bağları qədim Misir mənbələrində ruhlar dünyası mənasında “Böyük yaşıllıq” adlandırılır ki, yaşıl rəng qədim Misirdə dirilmə rəmzi sayılır. Qədim Misir mənbələrində yaşıl rəng göydə yaradılmış Qeb torpağına aid edilir və bu rəmz islamda Qiblə (“Kitabi Dədə Qorqud”da Qaba Aləm), yəni Qeb elı kimi qalmışdır. Buxari hədislərində yaşıl rəngi ölümsüzlük qazanmış Xıdırla əlaqələndirir ki, türklərdə Xıdır obrazı Xızır peygəmbər kimi göstərilir.\nQiblə rəmzi qədim mənbələrdə Kibela kimi qeyd olunurdu ki, Kibelanın böyük yaz bayramı martın 22-də keçirilirdi. C. Frezerin yazdığına görə qədim Finikiya, Misir, Yunanıstan, Suriya və s. ölkələrdə keçirilən bu bayram - Tammuz/Ta-uz, Adonis, Attis və s. Allahların ölüb-dirilməsi bayramı ilə eynidir və öz köklərini qədim Misirdə keçirilən «Oziri Allahının ölüb-dirilməsi» mərasimindən götürmüşdür ki, bu mərasim sonralar xristianlıqda İsanın ölüb-dirilməsi kimi qalmışdır. Daha sonralar, Oziri Allahının ölməsi ayrılıqda Aşura kimi, dirilməsi isə Novruz bayramı kimi qeyd olunur. Aşura (Assur/Azər) rəmzi sufilikdə və qədim Misir dilçiliyində, Novruz/Nouruz rəmzi kimi Azəran/Azər mənasındadır.\nNovruz bayramında keçirilən törəndə Kosanın ölməsi və sonra birdən dirilməsi, bu bayramın həqiqətən qədim Misir Allahının ölüb-dirilməsi bayramı ilə eyni olması deməkdir. Ümumiyyətlə, “Kosa” [KS] rəmzi sufilikdə eyni mənalı “XZ” rəmzi ilə eynidir ki, Novruz bayramındakı Xızır rəmzi də bu rəmzdən yaranmışdır. Novruz bayramında “Xızır, Xızır Xız gətir, var dərədən od gətir” deyimi isə onu göstərir ki, Kosa, Xızır obrazları ölümsüzlüklə və bu ölümsüzlüyü verən “Xız” enerjisi ilə, yəni yer kürəsini əhatə edən ilahi od - ilkin materiya ilə bağlıdır. Ən qədim Misir yazılarında “XZ”, “KZ” və s. oxşar rəmzlər həyat enerjisini, yəni ilkin materiyanı bildirirdi. Deməli, Kosanın obrazı, Prometey (Musa peyğəmbər və s. obrazlar) tərəfindən yerə gətirilmiş bu ilahi odun, yəni ilkin materiyanın obrazıdır ki, məhz bu enerjinin hesabına insan - kamil insana (Homo sapiens) çevrilmişdir. Əgər nəzərə alsaq ki, pəhləvicə “İlahi Od” mənasını verən müqəddəs elimizin Azər adı qədim Misirin Oziri (Osiris) rəmzi ilə eynidir, razılaşarıq ki, “Odlar yurdu Azərbaycan” deyəndə adi od yox, ilahi od olan ilkin materiya başa düşülməlidir.\nƏflatun (Platon) bildirir ki, İlkin materiya öz xüsusiyyətinə görə asanlıqla su, hava, torpaq və oda çevrilir. Bu isə o deməkdir ki, göydəki ruhlar dünyası da məhz bu dörd ünsürün “köməyi” ilə yaradılmışdır. Belə çıxır ki, Tövratdakı Allahın Dünyanı 7 günə yaratması hadisəsi məhz göydəki ruhlar dünyasına aiddir və Novruzun 4 çərşənbəsi də bilavasitə bu yaranışa işarədir.\nBildirmək istərdim ki, qədim mənbələrdə Misir iki yerə - aşağı və yuxarı Misirə bölünürdü ki, yuxarı Misir dedikdə göy səhralarında yaradılmış ruhlar dünyası və yerdəki Allahlar ölkəsi olan Ta-meri/Tamar eli nəzərdə tutulurdu. Əhdi-Ətiqdə, Yezekiil peyğəmbərin kitabında Misir və Assur rəmzləri dünya ağacı timsalında Allahın ilkin materiyadaki, yəni göydəki eli mənasında göstərilir (Əhdi-Ətiq, Yezek.31:3,4,7). Ta-meri/Tamar rəmzi qədim mənbələrdə marlar ölkəsi mənasında bilavasitə Midiyaya aid edilir ki, bu ölkə də məhz Azərbaycanda yerləşmişdir. Məşhur tədqiqatçı D. Rola görə Misir rəmzi M-Əsər, yəni “Əsərdən doğulmuş” (Osiris/Oziri) mənasındadır ki, bu da Misir, Aşşur/Assur/Assuriya (Azəriyyə) rəmzlərinin bilavasitə Azər elinə aid edilməsi deməkdir. Belə çıxır ki, qədim mənbələrdəki Misir, Assur və s. rəmzləri göydə yaradılmış ruhlar dünyasına aiddir. Tarixçi B. A. Turayev də xüsusi qeyd edir ki, amoreylər, yəni marlar ölkəsi olan Kadeş (Kadus – F. G. B.) – Aziru (Azəri – F. G. B.) şahlığıdır. Əgər nəzərə alsaq ki, ötən əsrin 50-ci illərinə qədər Azərbaycanda Azər adından bir neçə dəfə çox Misir, Misirxan, Tumar, Tomarxan adı yayılmışdı, razılaşarıq ki, qədim mənbələrdə Misir ölkəsi, Allahlar yurdu dedikdə məhz Azəri eli başa düşülməlidir.\nDigər tərəfdən, İbn Fəhd Hillinin, Məclisinin gətirdiyi sitatlara görə Novruz bayramı eyni zamanda Allah-Taalanın əmri ilə Peyğəmbərin (s) Əli (ə)-ı cinlərin məntəqəsinə göndərib onlardan əhd-peyman almasını istədiyi gündür.\nCinlər - Şumer, Mesopotamiya abidələrinə görə Nerqalın idarə etdiyi cəhənnəmin qapısını gözləyirlər. Qədim Misirin “Ölüm şahlığında olanlar” kitabına görə isə onlar gizli Sokaris (Quranda Sokar: 54:48, 74:26-28,43) mağarasını qoruyurlar. Misirdə, Naq Hammadidə tapılmış “Həqiqətin şahidliyi” mətnlərinə görə, onlar Süleyman peyğəmbərin əmri ilə Yerusəlim şəhərini tikmişlər və orada da bağlanıb qalmışlar. Tarixçi M. Xorenatsi isə cinləri - marlar ölkəsi ilə, yəni Midiya ərazisində mövcud olmuş Süniklə bağlayır. Quranda cinlər - Allahın xüsusi olaraq ona qulluq etmək üçün təmiz oddan, yəni ilkin materiyadan yaratdığı keşikçilərdir (Quran: 51:56, 55:15, 15:27, 72:5,7). Başqa mənbələrə görə cinləri Makidoniyalı İskəndər Kaspı dənizinin sahillərindəki dərəyə qovub, onları böyük qaya ilə bağlamış, Herakliya ilə Kaspi qapılarını açaraq onları buraxmışdır. Belə çıxır ki, cinlər məntəqəsi qədim mənbələrdə “Ölüm şahlığı” adlandırılan ruhlar dünyasının rəmzidir və bu dünyaya beyət üçün göndərilən İmam Əli isə qədim mənbələrdəki qəhrəman Heraklın obrazıdır və s.\nBütün bu yazılanlardan belə nəticə çıxarmaq olar ki, Novruz bayramı - insanın yaranışının, onun fiziki ölümündən sonra da ruhunun əbədi yaşaması üçün Allah tərəfindən yaradılmış ruhlar dünyasının yaranışı bayramıdır. Bunlar haqda daha dəqiq məlumat isə, müəllifi olduğum “Batini-Quran” kitabında verilmişdir.